ΓΡΑΠΤΗ ΕΡΩΤΗΣΗ E-3605/00

υποβολή: Sebastiano Musumeci (UEN) προς την Επιτροπή

(22 Νοεμβρίου 2000)

Θέμα: Επαναφύτευση αμπελώνων στις ζώνες Προστατευόμενης Ονομασίας Προέλευσης (DOC) και Τυπικής Ονομασίας Προέλευσης (IGT)

Έχονταςπόψη ότι ιδιοκτήτες αμπελουργικών εκτάσεων στην Ιταλία έχουν εκριζώσει τους αμπελώνες τους λόγω οριστικής εγκατάλειψης σύμφωνα με τον κανονισμό (ΕΟΚ) αριθ. 1442/88(1)"

λαμβάνονταςπόψη ότι οι αμπελουργοί αυτοί εισέπραξαν τη σχετική επιδότηση, συγχρόνως όμως επέτρεψαν στην Κοινότητα να πραγματοποιήσει σημαντικές οικονομίες λόγω μειωμένης προσφυγής στην επιδοτούμενη απόσταξη"

λαμβάνονταςπόψη τον κανονισμό (ΕΚ) αριθ. 1493/1999(2) σχετικά με την κοινή οργάνωση της αμπελοοινικής αγοράς και τον κανονισμό (ΕΚ) αριθ. 1227/2000(3) για την εφαρμογή του κανονισμού αριθ. 1493/1999, οι οποίοι έχουν ως στόχο να διαφυλάξουν την ισορροπία μεταξύ ζήτησης και προσφοράς αμπελοοινικών προϊόντων και να επιτρέψουν στους παραγωγούς να επωφεληθούν από τα πλεονεκτήματα της αγοράς, με την επιδίωξη ο τομέας να καταστεί μακροπρόθεσμα ανταγωνιστικότερος"

λαμβάνονταςπόψη επίσης το απολύτως απαραβίαστο του δικαιώματος της ιδιοκτησίας και την ελευθερία ανάπτυξης επιχειρηματικής δραστηριότητας, και τα δύο δικαιώματα καθιερωμένα από τον ιταλικό καταστατικό χάρτη και αναγνωριζόμενα από τα κράτη μέλη"

εκτιμώντας ότι ο αμπελοοινικός τομέας περιέχει μεγάλο δυναμικό παραγωγής εισοδήματος και δημιουργίας θέσεων εργασίας"

ερωτάται η Επιτροπή αν θεωρεί δυνατή την τροποποίηση του κανονισμού (ΕΟΚ) αριθ. 1442/88, ώστε να χορηγηθούν δικαιώματα επαναφύτευσης, για την ίδια έκταση, εδαφών που προσφέρονται ιδιαίτερα για την καλλιέργεια αυτή,πό την προϋπόθεση ότι ο καλλιεργητής μετά την παρέλευση τουλάχιστον δέκα ετών από την είσπραξη της επιδότησης να φυτεύσει ποικιλίες που εκτιμούνται ιδιαίτερα από την αγορά και προβλέπονται από τους κανόνες DOC και IGT των αντίστοιχων ζωνών και θα εισπράττουν οικονομική ενίσχυση κατώτερη από την οφειλόμενη, δεδομένου ότι θα έχει ήδη εισπράξει στο παρελθόν δημόσιο χρήμα;

(1) ΕΕ L 132 της 28.5.1988, σελ. 3.

(2) ΕΕ L 179 της 14.7.1999, σελ. 1.

(3) ΕΕ L 143 της 16.6.2000, σελ. 1.

Απάντηση του κ. Fischler εξ ονόματος της Επιτροπής

(10 Ιανουαρίου 2001)

Ο κανονισμός (ΕΟΚ) αριθ. 1442/88 του Συμβουλίου της 24ης Μαΐου 1988 καταργήθηκε από τον κανονισμό (ΕΚ) αριθ. 1493/1999 του Συμβουλίου της 17ης Μαΐου 1999, για την κοινή οργάνωση αγοράς στον αμπελο-οινικό τομέα. Εντούτοις, η δέσμευση την οποία ανέλαβε ο δικαιούχος της ενίσχυσης, δηλαδή η απώλεια των δικαιωμάτων επαναφύτευσης, παραμένει ισχύουσα.

Ο τελευταίος αυτός κανονισμός τροποποίησε ουσιωδώς την κοινή οργάνωση αγοράς στον αμπελο-οινικό τομέα, κατά την έννοια της στήριξης κάθε πρωτοβουλίας προσανατολισμένης προς την προσαρμογή της παραγωγής στις νέες απαιτήσεις της αγοράς, τις συναφείς με την ποιότητα.

Στο πλαίσιο αυτής της νέας πολιτικής, ο σχετικός τομέας οφείλει να επανακάμψει σε καλύτερη απόδοση και, όπως αναφέρεται, να επιτρέψει στους παραγωγούς να αξιοποιήσουν τις προσφερόμενες από την αγορά δυνατότητες. Για να γίνει αυτό, το Συμβούλιο ενέκρινε τρία είδη σημαντικών μέτρων σε σχέση με τους αμπελώνες. Ένα καθεστώς ενισχύσεων για την αναδιάρθρωση και τη μετατροπή των αμπελώνων. Το καθεστώς αυτό επιτρέπει τηνποκατάσταση νέων αμπελώνων, με σύγχρονη διάρθρωση και νέες ποικιλίες που εκτιμούν οι καταναλωτές, στους αμπελώνες που δεν είναι προσαρμοσμένοι στις απαιτήσεις της αγοράς. Ένα καθεστώς ενισχύσεων για την οριστική εγκατάλειψη των αμπελουργικών εκτάσεων, προκειμένου να καταργηθούν οι αμπελουργικές εκτάσεις οι ευρισκόμενες σε περιφέρειες που αντιμετωπίζουν σημαντικά προβλήματα αγοράς. Το οικείο κράτος μέλος διαθέτει κάθε αρμοδιότητα για την οριοθέτηση των ζωνών αυτών και για τον προσδιορισμό των προϋποθέσεων εφαρμογής αυτού του καθεστώτος ενισχύσεων. Η εκτίμηση της Επιτροπής είναι ότι το καθεστώς αυτό θα εφαρμοστεί κατά τρόπο αρκετά περιοριστικό από τα κράτη μέλη. Την κατανομή δικαιωμάτων νέας φύτευσης ορισμένου αριθμού εκταρίων στα κράτη μέλη, για εκτάσεις προοριζόμενες για την παραγωγή οίνων ποιότητας, παραγομένων σε οριοθετημένες περιοχές (v.q.p.r.d.) ή επιτραπέζιου οίνου με γεωγραφική ένδειξη προέλευσης, για τον οποίο έχει αναγνωριστεί ότι, λόγω της ποιότητάς του, η παραγωγή του εν λόγω οίνου είναι κατά πολύ κατώτερη της ζήτησης.

Το αίτημα του Αξιότιμου Μέλους του Κοινοβουλίου, να επιτραπεί δηλαδή η επαναφύτευση των ποικιλιών που εκτιμούνται στην αγορά, σε ζώνες ελεγχόμενης ονομασίας προέλευσης (ΕΟΠ) ή τυπικής γεωγραφικής ένδειξης (ΤΓΕ) βρίσκει απάντηση στο σύστημα που προβλέπεται από τον κανονισμό του Συμβουλίου. Οι παραγωγοί, ακόμα και αν παλαιότερα έτυχαν πριμοδότησης για οριστική εγκατάλειψη καλλιέργειας, μπορούν να αξιώσουν νέα δικαιώματα, εάν πληρούνται οι όροι οι απαιτούμενοι από την αρμόδια στα θέματα αυτά διοίκηση.